Fiat Panda

Fiat Panda – itališkas FIAT automobilis, priklausantis miesto automobilių klasei. Pradėtas gaminti 1980 m. Antros kartos modeliai pradėti gaminti 2003 m., o trečiosios kartos – 2011 m. Per 40 m. šių modelių buvo pagaminta 7,8 mln. 2020 m. žurnalo „Autocar“ duomenimis Panda buvo 29-tas pasaulyje ilgiausiai gaminamas automobilis.Survivors: The world’s longest-living cars

 Istorija 
Pirmasis Panda modelis pristatytas 1980 m. vadintas Tipo 141. Jis buvo kuriamas kaip pigus, paprastas naudojimui, pozicionuojamas tarp Fiat 126 ir Fiat 127 modelių. Pagrindiniai modelio konkurentai buvo Citroën 2CV ir Renault 4. Modelio dizaineris Giorgetto Giugiaro šį automobilį prilygino džinsų porai dėl praktiškumo ir paprastumo.Con la Delta e la nuova Panda un modo diverso di vivere l’auto

Antrosios kartos Panda, Model 169, pristatytas 2003 m. Šis modelis beveik neturėjo jokių sąsajų su originaliu Panda. Jis gamintas išskirtinai tik Lenkijos Tychos mieste. Naujasis Panda iš miesto automobilio tapo panašesnis į sumažintą vienatūrio ir padidinto pravažumo versiją. 2004 m. buvo išrinktas Europos metų automobiliu.

2012 m. gruodį buvo pagamintas paskutinis antros kartos Panda modelis. Iš viso jų pagaminta 2 168 491.Bardzo smutna data w historii „polskiej“ motoryzacji

2011 m. Frankfurto automobilių parodoje Fiat pristatė trečiosios kartos modelį. Šis modelis gaminamas ne Lenkijoje, o pačioje Italijoje. Tai buvo susitarimo tarp Italijos premjero Mario Monti ir Fiat vadovybės dėl vietinių gamyklų neuždarymo dalis.Fiat Panda odjeżdża z Polski Naujos kartos modelis tapo tokių automobilių kaip Lancia Ypsilon, Fiat 500, Fiat Uno ir Ford Ka konkurentu.

2012 m. Paryžiaus automobilių parodoje Fiat pristatė visų keturių varomų ratų Panda versiją.Panda 4x4 

2020 m. Panda modelių gamą papildė hibridinis modelis su 1 l 3 cilindrų FireFly benzininiu varikliu.

2022 m. dėl detalių trūkumo buvo sustabdytas 4x4 modelių gaminimas.

2024 m. birželio 14 d. FIAT, minint įmonės 125 metų jubiliejų, pristatė naujos kartos B segmento modelį „Grande Panda“. Šio modelio prekyba prasidėjo 2025 m. sausį. Jo gamyba Italijoje vyks kartu su 3 kartos Panda modelių gamyba. Naujasis modelis turės hibiridinius ir elektrinius variklius.

 Šaltiniai 

Panda